Pranowo

Pranowo (lahèr 2 Sèptèmber 1940) panèka purnawirawan perwira tèngghi angkadhân dârât bân birokrat dâri Indonèsia. Pranowo ajabât mènangka Komandan Pasukan Pengawal Prèsidèn molaè taon 1985 kantos 1993, Sekretaris Militer Prèsidèn molaè taon 1993 kantos 1995, bân Dirèktur Jènderal Imigrasi molaè taon 1995 kantos 1999.

 Bâkto Kènè' bân karèr militèr 
Pranowo lahèr è Wonosobo è tangghâl 2 Sèptèmber 1940. Samarèna nammataghi panḍhiḍhighân sakola’an manengngah tèngghina, Pranowo adaftarraghi dhibi’ ḍâ’ Akademi Militèr Nasional bân lulus è taon 1963. Panjhânnânganèpon molaè karèr è ḍâlem dhunnyah kamilitèran kantos ollè pangkat kolonèl bân ajabat mènangka Kopala Polisi Daèra Militèr Jayakarta.

È tangghâl 30 Januwâri 1985, Pranowo èpromosiyaghi dhâddhi Komandan Pasukan Pengawal Prèsiden (Paswalpres, satèya aobâ dhâddhi Paspampres). Panjhânnânganèpon saterrossa ollè kanaighân pangkat dhâddhi brigadir jènderal è tangghâl 3 Oktober 1987. Menorot pakar Indonèsia Ben Anderson, pèlèyan Pranowo mènangka komandan Paswalpres nandhâ’aghi jhâ'  semmo semma' sareng mantan ajudan Soeharto Try Sutrisno bân mantan komandan pengawalla Soeharto Eddie Marzuki Nalapraya. Pranowo ngakhèrè masa jabadhânna mènangka komandan Paswalpres è tangghâl 13 Novèmber 1993 bân panèka pejhâbhât komandan Paswalpres sè palèng abit kantos satèya.

Pranowo jhughân ollè promosi jabadhân bâkto panjhânnânganèpon èyangka' dhâddhi Sekrètaris Militèr Prèsiden è tangghâl 3 Agustus 1993. Samarèna ḍuwâ' taon enneng è posisi kasebbhut, Pranowo èpaambu kalabân hormat è taon 1995. Panjhânnânganèpon sacara resmi pènsiun ḍâri militèr è tangghâl 11 Novèmber 1995.

 Sombher